《正月十四夜上蔡公署候月不至罢酌》
明代·张萱

山郭孤栖喜晚晴，银蟾何事碧云萦。岂怜皓魄犹微阙，故傍良宵不肯明。

两岸歌钟諠十里，一街灯火引双旌。天涯纵有芳尊在，却汎春愁忍独倾。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。